વળી, અહીં સાયન્સ ફિક્શન સ્ટોરીનો પણ હળવો ટચ છે. સ્ક્રેટ ખિસકોલી પોતાનું અકૉર્ન પાછું મેળવવાની લાલચમાં ભૂલથી પૃથ્વી પર ઉલ્કાપાત સર્જી દે છે. એ ઉલ્કાપાતને કારણે તોળાઈ રહેલા આઇસ એજના વિનાશથી બચવાની મથામણમાં જ આખી ફિલ્મ પૂરી થઈ જાય છે. પ્રોબ્લેમ એ છે કે એ ક્વાયતમાં રહેલા ટ્રેક અત્યંત બોરિંગ છે. માંડ દોઢ કલાકની હોવા છતાંય આ ફિલ્મ ધીમી અને લાંબી લાગવા માંડે છે. કારણ કે મીનિંગલેસ ઘટનાઓ બનતી રહે છે. ગ્રૅની, લામા જેવાં બિનજરૂરી પાત્રો આવ્યા કરે છે અને કંટાળામાં વધારો કરતાં રહે છે. ઇવન અગાઉની ફિલ્મો જોઈ ચૂકેલાં નાનાં બચ્ચાંને પણ આ ફિલ્મમાં કંટાળો આવવા માંડે એવી પૂરી શક્યતા છે.